CELEX: C2006/143/44
Language: sl
Date: 2006-06-17 00:00:00
Title: Zadeva C-168/06: Predlog za sprejetje predhodne odločbe, ki ga je vložilo Wojewódzki Sąd Administracyjny Lodz  29. marca 2006  — Ceramika Paradyż sp. z oo proti Dyrektor Izby Skarbowej Lodz

17.6.2006   
            
            
               SL
            
            
               Uradni list Evropske unije
            
            
               C 143/24
            
         Predlog za sprejetje predhodne odločbe, ki ga je vložilo Wojewódzki Sąd Administracyjny Lodz 29. marca 2006 — Ceramika Paradyż sp. z oo proti Dyrektor Izby Skarbowej Lodz
   (Zadeva C-168/06)
   (2006/C 143/44)
   Jezik postopka: poljščina
   Predložitveno sodišče
   Wojewódzki Sąd Administracyjny Lodz
   Stranki v postopku v glavni stvari
   
      Tožeča stranka: Ceramika Paradyż sp. z oo
   
      Tožena stranka: Dyrektor Izby Skarbowej Lodz
   Vprašanji za predhodno odločanje
   
               1)
            
            
               Ali člen 2(2) Prve direktive Sveta z dne 11. aprila 1967 o usklajevanju zakonodaje držav članic o prometnih davkih (1) v povezavi s členi 2, 10(1)(a) in 10(2) Šeste direktive Sveta z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (2) prepoveduje, da države članice zavezancu za plačilo davka na dodano vrednost naložijo obveznost plačila dodatnega davčnega dolga, ki ustreza 30 % zneska, za katerega je bil davčni dolg prenizko določen, oziroma 30 % zneska, za katerega je davčni zavezanec previsoko izkazal razliko davka za vračilo oziroma vstopni davek za vračilo, ali za katerega je previsoko določil presežek vstopnega davka nad izstopnim davkom na dodano vrednost, ki ga je treba prenesti v naslednje obračunsko obdobje, če se ugotovi, da
               
                           (a)
                        
                        
                           je zavezanec za plačilo davka na dodano vrednost v oddani davčni napovedi kot davčni dolg izkazal znesek, ki je nižji od dolgovanega, ali
                        
                     
                           (b)
                        
                        
                           je zavezanec za plačilo davka na dodano vrednost v davčni napovedi izkazal znesek preplačane razlike davka ali preplačanega vstopnega davka, ki je višji od zneska izstopnega davka, ali
                        
                     
                           (c)
                        
                        
                           je zavezanec za plačilo davka na dodano vrednost v davčni napovedi izkazal razliko med zneskom vstopnega davka in zneskom izstopnega davka na dodano vrednost, ki se jo prenese v naslednji mesec, ali
                        
                     
                           (d)
                        
                        
                           je zavezanec za plačilo davka na dodano vrednost v davčni napovedi izkazal in obdržal znesek kot razliko davka, ki jo mora dobiti povrnjeno oziroma znesek kot preplačani vstopni davek, medtem ko bi moral izkazati znesek davčnega dolga, ki ga je treba plačati davčnemu uradu.
                        
                     
                           (e)
                        
                        
                           zavezanec za plačilo davka na dodano vrednost ni oddal davčne napovedi in ni poravnal davčnega dolga?
                        
                     
         
               2)
            
            
               Ali se za „posebne ukrepe“ v smislu člena 27(1) Šeste direktive Sveta, upoštevajoč njihovo naravo in cilj, lahko šteje možnost, da se zavezancu za plačilo davka na dodano vrednost naloži plačilo dodatnega davčnega dolga, ki se določi z odločbo davčnega organa, če je se objektivno ugotovi, da je davčni zavezanec kot davčni dolg navedel prenizek znesek ali, da je kot razliko davka, ki jo mora dobiti povrnjeno, navedel previsok znesek ali, da je kot vstopni davek, ki ga mora dobiti povrnjenega, navedel previsok znesek?
            
         
      (1)  UL 71, 14.4.1967, str. 1301.
   
      (2)  UL L 145, 13.6.1977, str. 1.